Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: szóló 1990. évi XCI. törvény 57/A. § (9) bekezdése alapján,
Paragraph Index: 204

(1) bekezdés szabályozási módjának alkotmányellenességét megállapította, egyebekben az indítványt elutasította. A Jöt. 81. § (6) bekezdésének elsõ mondata olyan egységesen kötelezõ tulajdonelvonást ír elõ a jövedéki jogsértéssel kapcsolatba hozható tárgyak körében, amellyel szemben nem biztosít érdemi jogorvoslatot. A rendelkezés második mondata ugyan feltételhez köti a szállításra használt eszköz elkobzásának elrendelését, de a feltétel teljesülése esetén az intézkedés mellõzésére nincs lehetõség, avagy érdemi jogorvoslat. Az Alkotmánybíróság ennek alapján megállapította, hogy a Jöt. 81. § (6) bekezdés elsõ és második mondata az Alkotmány 13. § (1) bekezdésébe, valamint az 57. § (1) és (5) bekezdésébe ütközik. A vizsgált 2002/94. szám rendelkezés alkotmányellenességének megállapítására irányuló indítványt egyebekben elutasította. Az Alkotmánybíróság döntése a Jöt. 81. §-a szabályozási tartalmának olyan elemeit érinti, amelyek óhatatlanul kihatnak a rendelkezés egészére; nevezetesen: a lefoglalás egyik esetkörének [(1) bekezdés], valamint az elkobzás elrendelését megállapító szabálynak [(6) bekezdés elsõ és második mondata] az alkotmányellenessége nem izolálható.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes